Moeketsi Majoro
Moeketsi Majoro Res apud Vicidata repertae: Nativitas: 3 Novembris 1961; Leribe District Patria: Lesothum Moeketsi Majoro (Tsikoane in oppido pagi Leribe die 3 Novembris 1961 natus) est oeconomus et politicus Lesothi. Alumnus est Universitatis Nationalis Lesothensis, ubi postea res oeconomicas docuit, et Universitatis Civicae Vasingtoniensis. Apud ministerium vectigalium Lesothense ab anno 2000, apud Fundum monetarium internationalem ab 2004 operam dedit. Praetoriae in aede principali(en) anno 2002 cum Cyrillo Ramaphosa de oeconomica civitatum Africae evolutione disputavit. Minister evolutionis Lesothensis a mense Ianuario 2013 usque in 2015, minister a vectigalibus a die 23 Iunii 2017 ad 19 Maii 2020 meruit, primo ministro Thoma Thabane. Cui succedens ipse primus minister die insequenti inauguratus est.